би преобразувала държаните от нея дългови инструменти в капиталови без допълнителна компенсация. Действително, капиталовите инструменти са много по-рискови от дълговите, тъй като няма гаранция, че банката ще получи възвръщаемост от капиталовата си инвестиция. Освен това капиталовите инструменти не гарантират възвръщаемост на инвестицията за разлика от лихвения процент по заем. Фактът, че банките поемат по-голям риск поради тази замяна на дълг срещу капитал, се подкрепя от данни за лошото финансово състояние на дружеството, съдържащи се в годишния му доклад за финансовата 2018 година: дружеството има много висок коефициент на нетна задлъжнялост (между 120 и 145 %), краткосрочните заеми, които трябва да бъдат изплатени в рамките на една година, са два пъти повече от годишната брутна печалба на дружеството, а общите пасиви представляват 2/3 от годишния му оборот. На последно място, в поместена на уебсайта на CNBM статия като причина за замяната бяха конкретно посочени определени цели на промишлената политика и голямото значение на стратегическото сътрудничество между CNBM и двете банки. В статията се посочва по-специално, че замяната ще помогне на CNBM да постигне „структурната реформа по отношение на предлагането“ като промишлена цел.
 (423)
 Предвид изложените по-горе съображения Комисията стигна до заключението, че през разследвания период със замяната на дълг срещу капитал на CNBM е предоставена полза, тъй като тази замяна е извършена при преференциални условия от публични органи или субекти, които са упълномощени или на които е възложено от държавата да преследват цели на промишлената политика.
 б) Специфичност
 (424)
 Комисията счете, че преференциалното финансиране чрез замяна на дълг срещу капитал е специфично по смисъла на член 4, параграф 2, буква а) от основния регламент, тъй като инвеститорите са субекти, които извършват дейността си в съответствие с насоките на държавните политики, съгласно които секторът на ТСВ е определен за насърчаван отрасъл. Във всеки случай наличната информация сочи, че тази субсидия по конкретен повод е предоставена на CNBM, което превръща субсидията в специфична за предприятие.
 в) Изчисляване на ползата
 (425)
 При липсата на допълнителни доказателства поради неоказването на съдействие Комисията нямаше достъп до договорите между CNBM и банките. Комисията съответно не можа да прецени дали поеманите от банките значителни рискове са били компенсирани по някакъв начин. Всички обяснени в съображение 422 елементи обаче показват, че CNBM е в затруднено финансово положение и с тази сделка преследва промишлени цели, което подкрепя заключението, че действията на дружеството не са основани на пазарна логика, отразяваща свързаните със сделката значителни действителни рискове. Поради това Комисията счете сделката за еквивалентна на опрощаването на дългове и за отпускане на безвъзмездни средства през разследвания период. Тъй като безвъзмездните средства са усвоени изцяло през разследвания период, те бяха изчислени въз основа на общия оборот на цялата група. В резултат на това се получи субсидия в размер на 1,83 %.
 3.4.3.4.2.
 Други форми на вливане на капитал
 а) Обща информация
 (426)
 През разследвания период включено в извадката дружество (Yunnan Yuntianhua Group Co., Ltd) се е ползвало от средства, предоставени от контролирани от държавата субекти чрез специални форми на вливане на капитал.
 (427)
 Тези средства са били прехвърлени под формата на увеличения на